pythainlp/thaigov-v2-corpus-22032023 huggingface dataset:
วันอาทิตย์ที่ 14 พฤศจิกายน 2564
กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 11 จังหวัดประจำวันที่ 14 พฤศจิกายน 2564 เวลา 17.00 น. สัญจรผ่านได้ 21 สายทางไม่สามารถสัญจรผ่านได้ 11 สายทาง
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยประจำวันที่ 14 พฤศจิกายน 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 11 จังหวัด รวม 33 สายทาง สัญจรผ่านได้ 21 สายทาง และไม่สามารถสัญจรผ่านได้ 11 สายทาง
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยประจำวันที่ 14 พฤศจิกายน 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 11 จังหวัด ได้แก่ ชัยภูมิ สุรินทร์ บุรีรัมย์ มหาสารคาม ขอนแก่น ร้อยเอ็ด หนองบัวลำภู พระนครศรีอยุธยา สุพรรณบุรี นครปฐม และชุมพร รวม 33 สายทาง สามารถสัญจรผ่านได้ 21 สายทาง และไม่สามารถสัญจรผ่านได้ 11 สายทาง แบ่งเป็น น้ำท่วมสูง 10 สายทาง (10 แห่ง) ทางขาด โครงสร้างทางชำรุด กัดเซาะ 1 สายทาง (1 แห่ง) รายละเอียดดังนี้
1. สายทาง ชย.024 สะพานข้ามแม่น้ำชี ท่านกโง่ อำเภอคอนสวรรค์ จังหวัดชัยภูมิ เส้นทางขาด (ช่วง กม. ที่ 2+000 - 3+600)
2. สายทาง สร.021 ถนนเชิงลาดสะพานมิตรภาพสระขุด อำเภอชุมพลบุรี จังหวัดสุรินทร์ น้ำท่วมสูง 50 เซนติเมตร (ช่วง กม. ที่ 1+200 - 3+400)
3. สายทาง สร.022 สะพานมิตรภาพบะ - หนองเรือ อำเภอท่าตูม และชุมพลบุรี จังหวัดสุรินทร์ น้ำท่วมสูง 50 เซนติเมตร (ช่วง กม. ที่ 3+150 - 4+000)
4. สายทาง บร.018 สะพานชุมชนข้ามแม่น้ำมูล อำเภอสตึก จังหวัดบุรีรัมย์ น้ำท่วมสูง 40 เซนติเมตร (ช่วง กม. ที่ 1+250 - 1+725)
5. สายทาง รอ.033 ถนนเชิงลาดสะพานข้ามลำน้ำชี สะพานคุยโพธิ์ - หนองแก่ง อำเภอโพธิ์ชัย จังหวัดร้อยเอ็ด น้ำท่วมสูง 80 เซนติเมตร (ช่วง กม. ที่ 2+050 - 3+500)
6. สายทาง อย.5034 แยกทางหลวงชนบท อย.3006 (กม. ที่ 0+900) - บ้านดอนทอง อำเภอลาดบัวหลวง และเสนา จังหวัดพระนครศรีอยุธยา น้ำท่วมสูง 40 เซนติเมตร (ช่วง กม. ที่ 3+575 - 6+550)
7. สายทาง อย.3049 แยก ทล.340 (กม.ที่ 55+900) - บ้านบางตาเถร อำเภอลาดบัวหลวง จังหวัดพระนครศรีอยุธยา น้ำท่วมสูง 40 เซนติเมตร (ช่วง กม. ที่ 5+200 - 8+530)
8. สายทาง สพ.005 สะพานบางแม่หม้าย - บางเลน อำเภอบางปลาม้า จังหวัดสุพรรณบุรี น้ำท่วมสูง 50 เซนติเมตร (ช่วง กม. ที่ 0+100 - 0+800)
9. สายทาง นฐ.058 สะพานบางไผ่นารถข้ามแม่น้ำท่าจีน อำเภอบางเลน จังหวัดนครปฐม น้ำท่วมสูง 40 เซนติเมตร (กม. ที่ 0+300)
10. สายทาง ชพ.2010 แยก ทล.41 (กม.ที่ 16+981) - บ้านคลองชุม อำเภอเมือง และสวี จังหวัดชุมพร น้ำท่วมสูง 70 เซนติเมตร (ช่วง กม. ที่ 13+500 - 17+500)
11. สายทาง ชพ.2032 แยก ทล.41 (กม.ที่ 33+650) - บ้านในแหลม อำเภอสวี จังหวัดชุมพร น้ำท่วมสูง 100 เซนติเมตร (ช่วง กม. ที่ 0+000 - 1+250)
ทั้งนี้ ทช. ได้ดำเนินการติดตั้งป้ายเตือน ป้ายแนะนำเส้นทางเลี่ยงบริเวณสายทางที่ได้รับผลกระทบจากอุทกภัยเรียบร้อยแล้ว และจัดเจ้าหน้าที่เตรียมความพร้อมซ่อมแซมฟื้นฟูสายทางที่ประสบอุทกภัยอย่างเร่งด่วน เพื่อบรรเทาความเดือดร้อนในการสัญจรของประชาชน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม หากเกิดเหตุอุทกภัยบริเวณสายทางสามารถแจ้งเหตุได้ที่สายด่วนกรมทางหลวงชนบท โทร. 1146
วันพุธที่ 24 พฤศจิกายน 2564
การรถไฟแห่งประเทศไทยเปิดให้บริการเชิงพาณิชย์เต็มรูปแบบ วันที่ 29 พฤศจิกายน 2564
การรถไฟแห่งประเทศไทย (รฟท.) กระทรวงคมนาคม เปิดให้บริการรถไฟฟ้าชานเมือง (สายสีแดง) เชิงพาณิชย์เต็มรูปแบบ วันที่ 29 พฤศจิกายน 2564 ตั้งแต่เวลา 05.00 - 24.00 น.
การรถไฟแห่งประเทศไทย (รฟท.) กระทรวงคมนาคม เปิดให้บริการรถไฟฟ้าชานเมือง (สายสีแดง) เชิงพาณิชย์เต็มรูปแบบ วันที่ 29 พฤศจิกายน 2564 ตั้งแต่เวลา 05.00 - 24.00 น. ดังนี้
1. เส้นทาง บางซื่อ - รังสิต (สายเหนือ) ใช้เวลาเดินทาง 23 นาที ช่วงเวลาเร่งด่วนเช้า - เย็น 07.00 น. - 09.30 น. และเวลา 17.00 น. - 19.30 น. โดยใช้ความพี่ 12 นาที และนอกเวลาเร่งด่วนจะใช้เวลา 20 นาที
- เที่ยวแรกจากบางซื่อ เวลา 05.30 น.
- เที่ยวแรกจากรังสิต เวลา 05.30 น.
- เที่ยวสุดท้ายจากบางซื่อ เวลา 24.00 น.
- เที่ยวสุดท้ายจากรังสิต เวลา 24.00 น.
2. เส้นทาง บางซื่อ - ตลิ่งชัน (สายตะวันตก) ใช้เวลาเดินทาง 17 นาที โดยใช้ความถี่ 20 นาที ตลอดระยะเวลาการให้บริการ
- เที่ยวแรกจากบางซื่อ เวลา 05.35 น.
- เที่ยวแรกจากตลิ่งชัน เวลา 05.35 น.
- เที่ยวสุดท้ายจากบางซื่อ เวลา 24.00 น.
- เที่ยวสุดท้ายจากตลิ่งชัน เวลา 24.00 น.
ทั้งนี้ สามารถสอบถามข้อมูลการใช้บริการได้ที่ Call Center 1690
วันพฤหัสบดีที่ 13 มกราคม 2565
กรมท่าอากาศยาน ชี้แจงกรณีท่าอากาศยานเพชรบูรณ์
...
ตามที่มีข่าวการก่อสร้างอาคารใหม่ ณ ท่าอากาศยานเพชรบูรณ์ ขณะที่มีอาคารเดิมอยู่แล้วนั้น กรมท่าอากาศยาน กระทรวงคมนาคม ขอเรียนชี้แจงข้อมูล ดังนี้
ท่าอากาศยานเพชรบูรณ์ได้เปิดให้บริการในปี 2543 โดยจังหวัดเพชรบูรณ์ถือเป็นจังหวัดที่มีศักยภาพในด้านการท่องเที่ยว จึงได้มีการเปิดใช้ท่าอากาศยานเพื่ออำนวยความสะดวกในการเดินทางแก่ผู้โดยสาร นักท่องเที่ยว และนักธุรกิจที่เดินทางมาในพื้นที่ ซึ่งมีสายการบินพาณิชย์ให้บริการมาเป็นระยะ
โดยที่ผ่านมากรมท่าอากาศยานมีแผนที่จะดำเนินการปรับปรุงอาคารที่พักผู้โดยสารหลังเดิมให้สามารถใช้งานอย่างต่อเนื่อง แต่เมื่อมีการคำนวณงบประมาณสำหรับการปรับปรุงอาคารเก่าปรากฎว่าค่อนข้างสูง ประกอบกับในปี 2561 ได้รับแจ้งจากสายการบินว่ามีแผนที่จะใช้อากาศยานขนาด 70-80 ที่นั่ง มาให้บริการที่ท่าอากาศยานเพชรบูรณ์ด้วย ดังนั้น เพื่อเป็นการรองรับการให้บริการดังกล่าว ทย.จึงขอรับงบประมาณและได้รับการจัดสรรในปี 2562 - 2563 เพื่อก่อสร้างอาคารที่พักผู้โดยสารหลังใหม่ สามารถรองรับผู้โดยสารได้ 150 คนต่อชั่วโมง โดยใช้วงเงินงบประมาณ 40 ล้านบาท ออกแบบลักษณะอาคารเป็นแบบเปิดโล่ง เพื่อลดการใช้ระบบปรับอากาศที่มีค่าบำรุงรักษาสูง มีระบบรักษาความปลอดภัยตามมาตรฐาน เริ่มก่อสร้างเมื่อเดือนสิงหาคม 2562 ก่อสร้างแล้วเสร็จในเดือนกันยายน 2563
ซึ่งเมื่อดำเนินการแล้วเสร็จ ได้เกิดสถานการณ์การแพร่ระบาดของโรคติดเชื้อไวรัสโคโรนาสายพันธุ์ใหม่ 2019 ทำให้สายการบินที่มีแผนจะทำการบิน ต้องทบทวนการลงทุนและเลื่อนการดำเนินการออกไปก่อน อย่างไรก็ตามท่าอากาศยานเพชรบูรณ์มีความพร้อมที่จะเปิดให้บริการแก่ผู้โดยสารเมื่อสถานการณ์กลับสู่สภาวะปกติต่อไป
ปัจจุบันท่าอากาศยานเพชรบูรณ์ได้มีการเปิดให้บริการเที่ยวบินทางราชการ เที่ยวบินฝึกบินของโรงเรียนการบิน และเที่ยวบินส่วนบุคคล
วันพฤหัสบดีที่ 21 กรกฎาคม 2565
นายชาครีย์ บำรุงวงศ์ ที่ปรึกษาด้านเศรษฐกิจการขนส่งทางบก กระทรวงคมนาคม ให้ H.E. Vasim Sorya ปลัดกระทรวงโยธาธิการและการขนส่งกัมพูชาเข้าพบ
ร่วมหารือในประเด็นความร่วมมือด้านคมนาคมขนส่งระหว่างประเทศ
นายชาครีย์ บำรุงวงศ์ ที่ปรึกษาด้านเศรษฐกิจการขนส่งทางบก กระทรวงคมนาคม ให้ H.E. Vasim Sorya, Under Secretary of State, Ministry of Public Works and Transport และคณะเข้าพบ พร้อมด้วยผู้แทนองค์การความร่วมมือระหว่างประเทศญี่ปุ่น (JICA) ร่วมหารือในประเด็นความร่วมมือด้านคมนาคมขนส่งระหว่างประเทศไทยและกัมพูชา เมื่อวันที่ 20 กรกฎาคม 2565 ณ ห้องประชุม กระทรวงคมนาคม
ทั้งนี้ ที่ประชุมได้หารือเกี่ยวกับการผลักดันความร่วมมือด้านคมนาคมขนส่งระหว่างสองประเทศ โดยเฉพาะความเป็นไปได้ในการเปิดใช้ด่านพรมแดนบ้านหนองเอี่ยน - สตึงบท เป็นการชั่วคราวก่อนการเปิดใช้อย่างเป็นทางการ รวมถึงการเปิดใช้พื้นที่ควบคุมร่วมกัน (Common Control Area: CCA) เพื่ออำนวยความสะดวกในการขนส่งระหว่างไทย - กัมพูชา และลดปัญหาความแออัดบริเวณด่านพรมแดนอรัญประเทศ - ปอยเปต โดยสนับสนุนให้ทั้งสองฝ่ายเจรจาร่างความตกลงทวิภาคีว่าด้วยการขนส่งข้ามแดนทางถนนระหว่างประเทศไทยและกัมพูชาให้ได้ข้อสรุปโดยเร็ว ซึ่งความร่วมมือนี้จะช่วยส่งเสริมความเชื่อมโยงด้านคมนาคมระหว่างทั้งสองประเทศ
วันพุธที่ 25 สิงหาคม 2564
รมว.แรงงาน มอบที่ปรึกษา มอบใบประกาศขอบคุณภาคเอกชนร่วมสนับสนุนการฉีดวัคซีนผู้ประกันตน ม.33
รมว.แรงงาน มอบที่ปรึกษา มอบใบประกาศขอบคุณภาคเอกชนร่วมสนับสนุนการฉีดวัคซีนผู้ประกันตน ม.33
วันที่25สิงหาคม2564นายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานพร้อมด้วยนางสาวบุปผาเรืองสุดผู้ตรวจราชการกระทรวงแรงงานลงพื้นที่มอบใบประกาศขอบคุณภาคเอกชนที่ร่วมให้การสนับสนุนสถานที่และโรงพยาบาลในเครือข่ายประกันสังคมที่สนับสนุนบุคลากรทางการแพทย์ในการฉีดวัคซีนโควิด-19ให้แก่ผู้ประกันตนมาตรา33ณสโมสรธนาคารกรุงเทพศูนย์การค้าพาราไดซ์พาร์คและศูนย์การค้าเซ็นทรัลบางนาโดยนางธิวัลรัตน์กล่าวว่าตามที่รัฐบาลภายใต้การนำของพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมและท่านพล.อ.ประวิตรวงษ์สุวรรณรองนายกรัฐมนตรีซึ่งกำกับดูแลกระทรวงแรงงานได้มีความห่วงใยพี่น้องผู้ใช้แรงงานและประชาชนทั่วไปจากสถานการณ์การระบาดของโรคโควิด-19และกำหนดให้การฉีดวัคซีนเป็นวาระแห่งชาตินั้นและท่านรัฐมนตรีว่าการกระทรวงแรงงานได้มอบหมายสำนักงานประกันสังคมบูรณาการร่วมกับกระทรวงมหาดไทยโดยกรุงเทพมหานครกระทรวงสาธารณสุขโดยสำนักงานหลักประกันสุขภาพแห่งชาติ(สปสช.)กระทรวงการคลังโดยธนาคารกรุงไทยและสถานพยาบาลเครือข่ายประกันสังคมทั้งภาครัฐและเอกชนให้บริการฉีดวัคซีนป้องกันโควิด-19ให้กับผู้ประกันตนเพื่อควบคุมการแพร่ระบาดทั้งในโรงงานและสถานประกอบการ
“รัฐมนตรีว่าการกระทรวงแรงงานท่านสุชาติชมกลิ่นได้มอบหมายให้ดิฉันและคณะลงพื้นที่ตรวจเยี่ยมจุดฉีดวัคซีนให้แก่ผู้ประตนมาตรา33พร้อมมอบใบประกาศเกียรติคุณเพื่อขอบคุณผู้บริหารภาคเอกชนรวมทั้งให้กำลังใจแก่บุคลากรทางการแพทย์ซึ่งการฉีดวัคซีนโควิด-19ให้กับผู้ประกันตนมาตรา33เป็นหนึ่งในมาตรการที่กระทรวงแรงงานให้การป้องกันรักษาโดยเร่งรัดการฉีดวัคซีนให้แก่ผู้ประกันตนตามนโยบายรัฐบาลเพื่อควบคุมการแพร่ระบาดของโควิด-19และสร้างภูมิคุ้มกันหมู่ในกลุ่มแรงงานเพื่อให้กิจการเดินหน้าต่อไปได้”นางธิวัลรัตน์กล่าวในท้ายสุด
+++++++++++++++++++
กองเผยแพร่และประชาสัมพันธ์
25สิงหาคม2564
วันเสาร์ที่ 25 มิถุนายน 2565
ขสมก. เดินหน้าตามแผนแก้ปัญหารถรอนาน ตามนโยบายรัฐมนตรีว่าการกระทรวงคมนาคม
สั่งการให้ ขสมก. เร่งตรวจสอบและแก้ไขทันที โดยมิให้เกิดผลกระทบกับประชาชน
วันที่ 24 มิ.ย.65 เวลา 14.00 น. นายกิตติกานต์ จอมดวง จารุวรพลกุล ผู้อำนวยการอองค์การขนส่งมวลชนกรุงเทพ (ขสมก.) กระทรวงคมนาคม ได้จัดแถลงข่าวและตอบคำถามสื่อมวลชน เรื่องความคืบหน้าการแก้ไขปัญหารถโดยสารขาดระยะ ในชั่วโมงเร่งด่วน โดยผู้อำนวยการองค์การขนส่งมวลชนกรุงเทพ ได้บรรยายขั้นตอนการแก้ไขปัญหารถโดยสารขาดระยะ เริ่มจากการออกพื้นที่สำรวจปัญหาการให้บริการ ณ อู่จอดรถและป้ายหยุดรถโดยสารต่าง ๆ เจอ การเกลี่ยรถ เกลี่ยคนในช่วงบ่าย ไปให้บริการในช่วงเย็น ที่มีผู้ใช้บริการหนาแน่น รื้อ การกำหนดจุดตัดเสริมให้มีความเหมาะสมในแต่ละเส้นทาง เพื่อเพิ่มรอบการหมุนเวียนรถมาให้บริการประชาชนได้อย่างมีประสิทธิภาพ ตลอดจนปรับแผนการเดินรถให้เหมาะสมในแต่ละวัน ตามสถานการณ์จริง ใช้ โดยมีผู้บริหารองค์การ บัสแฟน และสื่อมวลชนเข้าร่วมรับฟัง ณ ห้องประชุม 1 ชั้น 5 สำนักงานใหญ่ ขสมก.
วันอังคารที่ 1 กุมภาพันธ์ 2565
ครม.อนุมัติจ่ายเงินค่าทดแทนให้แก่ราษฎรที่ได้รับผลกระทบจากโครงการฝายหัวนา จังหวัดศรีสะเกษ สำหรับ ที่ดินไม่มีเอกสารสิทธิ จำนวน 350 แปลง เนื้อที่ 770 ไร่  รวม 34.67 ล้านบาท
ครม.อนุมัติจ่ายเงินค่าทดแทนให้แก่ราษฎรที่ได้รับผลกระทบจากโครงการฝายหัวนา จังหวัดศรีสะเกษ สำหรับ ที่ดินไม่มีเอกสารสิทธิ จำนวน 350 แปลง เนื้อที่ 770 ไร่  รวม 34.67 ล้านบาท พร้อมเร่งรัดดำเนินการสำหรับประชาชนที่ยังได้รับผลกระทบให้แล้วเสร็จ
วันที่ 1 กุมภาพันธ์ 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรีกล่าวว่า คณะรัฐมนตรี(ครม.)อนุมัติจ่ายเงินค่าทดแทน ที่ดินไม่มีเอกสารสิทธิ จำนวน 350 แปลง เนื้อที่ 770 ไร่ 1งาน 59 ตารางวา ในอัตราไร่ละ 45,000 บาท รวมเป็นเงิน 34.67 ล้านบาท ให้แก่ราษฎรที่ได้รับผลกระทบจากโครงการฝายหัวนา จังหวัดศรีสะเกษ โดยได้ผ่านการตรวจสอบและเห็นชอบจากคณะอนุกรรมการแก้ไขปัญหาโครงการฝายหัวนา จังหวัดศรีสะเกษ และคณะอนุกรรมการแก้ไขปัญหาโครงการฝายหัวนา จังหวัดศรีสะเกษ เฉพาะกลุ่มโนนสัง กลุ่มราศีไศล และกลุ่มกำนันผู้ใหญ่บ้าน ในส่วนของงบประมาณที่จะนำมาจ่ายทดแทนนั้น กรมชลประทานจะปรับแผนปฏิบัติงานและแผนการใช้จ่ายงบประมาณประจำปีงบประมาณ 2565 มาดำเนินการ
น.ส.ไตรศุลี กล่าวว่า ครม.ยังได้อนุมัติแต่งตั้งคณะกรรมการตรวจสอบและกำกับดูแลการจ่ายเงินค่าทดแทน จังหวัดศรีสะเกษ เพื่อทำหน้าที่กำกับดูแลการจ่ายเงินและจำนวนเงินค่าทดแทนให้ถูกต้องครบถ้วนตรงตามบัญชีรายละเอียดผลการตรวจสอบร่องรอยการทำประโยชน์ที่ดินที่ได้รับผลกระทบจากโครงการฝายหัวนา อำเภอเมืองศรีสะเกษ อำเภอกันทรารมย์ และอำเภอราศีไศล จังหวัดศรีสะเกษ โดยมีผู้ว่าราชการจังหวัดศรีสะเกษ เป็นประธาน
โดยคณะกรรมการชุดนี้ มีอำนาจหน้าที่พิจารณาตรวจสอบบุคคลผู้มีสิทธิ จำนวน 350 ราย และควบคุมการโอนจ่ายเงินค่าทดแทนให้ถูกต้องครบถ้วนตรงตามบัญชีรายชื่อผู้มีสิทธิ จำนวนเนื้อที่ และจำนวนเงินค่าทดแทนตามที่ครม.อนุมัติ โดยเห็นสมควรจ่ายด้วยวิธีโอนเงินเข้าบัญชีธนาคาร (จ่ายตรง) ตามบัญชีรายชื่อบุคคลที่ผ่านการตรวจสอบ หรือทายาท โดยให้ถือความเห็นของคณะกรรมการชุดนี้เป็นหลักฐานประกอบการจ่ายเงินค่าชดเชย
น.ส.ไตรศุลี กล่าวว่า คณะกรรมการแก้ไขปัญหาโครงการฝายหัวนา ได้รายงานให้ ครม. ทราบว่าขณะนี้ยังมีที่ดินของราษฎรที่ได้รับผลกระทบจากโครงการฝายหัวนาที่ยังอยู่ระหว่างการรังวัดและการพิจารณาของอนุกรรมการและหน่วยงานที่เกี่ยวข้องอีก 983 แปลง ซึ่ง ครม. ก็ได้ให้เร่งรัดสำรวจพื้นที่และราษฎรที่ได้รับผลกระทบจากโครงการฯ ทั้งหมด เพื่อให้สามารถจ่ายเงินค่าทดแทนให้แก่ราษฎรได้ถูกต้องครบถ้วนโดยเร็วต่อไป และให้กระทรวงเกษตรและสหกรณ์เร่งจัดทำเกณฑ์ในการให้ความช่วยเหลือผู้ได้รับผลกระทบจากโครงการชลประทานของรัฐในกรณีต่างๆ ให้เสร็จโดยเร็วต่อไป
--------------------------
วันเสาร์ที่ 29 มกราคม 2565
ดีอีเอส เตือนปชช.ระวังข่าวปลอมเก่าถูก “รีโพสต์” ป่วนสังคม
ดีอีเอส เตือนปชช.ระวังข่าวปลอมเก่าถูก “รีโพสต์” ป่วนสังคม
“นพวรรณ”โฆษกดีอีเอสฝ่ายการเมืองเตือนประชาชนรอบคอบรับข่าว-ชัวร์ก่อนแชร์ข่าวหลังพบล่าสุดมีการรีโพสต์ข่าวปลอมเก่าหมวดสุขภาพดันเฟคนิวส์เรื่อง“น้ำโซดาช่วยทำให้อาหารย่อยได้ง่ายขึ้น”ขึ้นแท่นข่าวปลอมที่คนสนใจสูงสุดประจำสัปดาห์
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมประจำสัปดาห์ระหว่างวันที่ 21-27ม.ค. 65โดยศูนย์ต่อต้านข่าวปลอมมีข้อความที่เข้ามาทั้งสิ้น11,434,208ข้อความจากการคัดกรองมีข้อความที่ต้องดำเนินการตรวจสอบ(Verify)จำนวน203ข้อความรวมเรื่องที่ต้องดำเนินการตรวจสอบ98เรื่อง
โดยข่าวปลอมที่มีคนสนใจสูงสุดเป็นอันดับ1คือเรื่องน้ำโซดาช่วยทำให้อาหารย่อยได้ง่ายขึ้นซึ่งข่าวนี้ทางศูนย์ต่อต้านข่าวปลอมเคยเผยแพร่ไปตั้งแต่ปลายปี2563จากการที่ศูนย์ฯได้ตรวจสอบข้อเท็จจริงโดยสำนักงานคณะกรรมการอาหารและยา(อย.)กระทรวงสาธารณสุขพบว่าข้อมูลดังกล่าวนั้นเป็นข้อมูลเท็จ
“ข่าวปลอมหลายข่าวมักมีการเผยแพร่และแชร์ซ้ำๆโดยผู้ไม่หวังดีเพื่อหวังสร้างความตื่นตระหนกและหลอกลวงให้ประชาชนหลงเชื่อหรือเกิดความเสียหายดังนั้นขอให้ประชาชนช่วยกันระวังการรับข้อมูลข่าวสารทางออนไลน์/โซเชียลต้องตรวจสอบให้รอบคอบก่อนเชื่อก่อนแชร์ข่าวปลอมหรือข่าวบิดเบือนโดยความรู้เท่าไม่ถึงการณ์โดยอาจตรวจสอบผ่านช่องทางต่างๆของศูนย์ต่อต้านข่าวปลอมหรือหน่วยงานที่เกี่ยวข้องกับข่าวเรื่องนั้นๆ”นางสาวนพวรรณกล่าว
สำหรับจำนวนข่าวที่ต้องดำเนินการตรวจสอบในรอบสัปดาห์นี้มีทั้งหมด98เรื่องแบ่งเป็นกลุ่มนโยบายรัฐบาล/ข่าวสารทางราชการ55เรื่องกลุ่มผลิตภัณฑ์สุขภาพ33เรื่องกลุ่มภัยพิบัติ3เรื่องและกลุ่มเศรษฐกิจ7เรื่อง
ทั้งนี้อยากขอความร่วมมือจากประชาชนอย่างต่อเนื่องเพื่อช่วยกันแก้ไขปัญหาข่าวปลอมเมื่อได้รับข่าวสารข้อมูลผ่านโซเชียลควรตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
***********
วันอังคารที่ 23 พฤศจิกายน 2564
ปลัดฯ กอบชัย เป็นประธานเปิดสัมมนาถ่ายทอดความรู้ด้านงานวิจัย เทคโนโลยีและนวัตกรรม (SMEs Research Connect)
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดสัมมนาถ่ายทอดความรู้ด้านงานวิจัย เทคโนโลยีและนวัตกรรม (SMEs Research Connect)
ปลัดฯ กอบชัย เป็นประธานเปิดสัมมนาถ่ายทอดความรู้ด้านงานวิจัย เทคโนโลยีและนวัตกรรม (SMEs Research Connect)
วันนี้ (23 พฤศจิกายน 2564) เวลา 09.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดสัมมนาถ่ายทอดความรู้ด้านงานวิจัย เทคโนโลยีและนวัตกรรม (SMEs Research Connect) โดยมี นางลักษณ์สุภา ประภาวัต นายกสมาคมการค้าคลัสเตอร์เครื่องสำอางไทย และนายกฤษณ์ แจ้งจรัส อุปนายกสมาคมการค้าคลัสเตอร์เครื่องสำอางไทย มาเป็นวิทยากรบรรยายในหัวข้อ "นวัตกรรมกับการอยู่รอดของธุรกิจในยุคโควิด-19 (กลุ่มเครื่องสำอาง) ณ ห้องประชุม 2 ชั้น 3 อาคารสำนักงานปลัดกระทรวงอุตสาหกรรม และผ่านระบบ Zoom Meeting
โดยกิจกรรมดังกล่าว จัดขึ้นเพื่อให้ผู้ประกอบการเกิดความตระหนักถึงความสำคัญในการประยุกต์ใช้งานวิจัยเทคโนโลยีและนวัตกรรม มาปรับใช้ในการเพิ่มมูลค่าผลิตภัณฑ์และการต่อยอดสู่เชิงพาณิชย์ การปรับเปลี่ยนจากผลิตสินค้าโภคภัณฑ์ เป็นผลิตสินค้าเชิงนวัตกรรม พร้อมทั้งยกระดับขีดความสามารถของ SMEs ดั้งเดิมให้กลายเป็น Smart SMEs ที่สามารถผลิตสินค้าและบริการที่มีมูลค่าเพิ่มที่สูงขึ้น และสอดรับกับความต้องการของผู้บริโภคในปัจจุบัน
วันศุกร์ที่ 12 พฤศจิกายน 2564
ดีอีเอส ถวายกฐินพระราชทานประจำปี 2564 ณ วัดชนะสงครามราชวรมหาวิหาร
ดีอีเอส ถวายกฐินพระราชทานประจำปี 2564 ณ วัดชนะสงครามราชวรมหาวิหาร
เมื่อวันที่ 12 พฤศจิกายน 2564 นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) เป็นประธานในพิธีถวายผ้าพระกฐินพระราชทานกระทรวงดิจิทัลเพื่อเศรษฐกิจและสังคม ประจำปี 2564 ณ วัดชนะสงครามราชวรมหาวิหาร ถนนจักรพงษ์ แขวงชนะสงคราม เขตพระนคร กรุงเทพฯ ในการนี้ นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม พร้อมด้วยหัวหน้าหน่วยงานในสังกัดกระทรวงฯ ข้าราชการ พนักงาน และประชาชนเข้าร่วมพิธี โดยยอดเงินที่ถวายผ้าพระกฐินพรระราชทานกระทรวงดิจิทัลเพื่อเศรษฐกิจและสังคม ประจำปี 2564 มียอดบริจาคทั้งสิ้น 3,862,940.08 บาท (สามล้านแปดแสนหกหมื่นสองพันเก้าร้อยสี่สิบบาทแปดสตางค์) พร้อมกันนี้ประธานในพิธีได้มอบทุนการศึกษาให้แก่โรงเรียนวัดชนะสงคราม และทุนการศึกษาโรงเรียนปรีย์ติธรรม วัดชนะสงคราม ในครั้งนี้ด้วย
**********************
วันอังคารที่ 26 กรกฎาคม 2565
ครม.อนุมัติกรอบวงเงิน 10,974 ล้านบาท ลงทุนก่อสร้างสวนสัตว์แห่งใหม่ (คลองหก) ปทุมธานี บนที่ดินพระราชทาน 300 ไร่ คาด! เปิดบริการระยะแรกปี 69
ครม.อนุมัติกรอบวงเงิน 10,974 ล้านบาท ลงทุนก่อสร้างสวนสัตว์แห่งใหม่ (คลองหก) ปทุมธานี บนที่ดินพระราชทาน 300 ไร่ คาด! เปิดบริการระยะแรกปี 69
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 26 กรกฎาคม 2565 ว่า ครม.อนุมัติโครงการลงทุนก่อสร้างสวนสัตว์แห่งใหม่ (คลองหก) จังหวัดปทุมธานี ในกรอบวงเงินงบประมาณรวมทั้งสิ้น 10,974.65 ล้านบาท มีระยะเวลาดำเนินโครงการ 5 ปี พ.ศ.2566 – 2570 และวงเงินเบิกจ่ายในปีงบประมาณ 2566 จำนวน 1,109.07 ล้านบาท ซึ่งการดำเนินการก่อสร้างโครงการแบ่งออกเป็น 2 ระยะ คือ ระยะที่ 1 มีมูลค่าการก่อสร้าง 5,383.82 ล้านบาท (ครม.ได้มีมติเห็นชอบไปแล้วเมื่อ 11 ม.ค. 2565) ส่วนระยะที่ 2 มีมูลค่าการก่อสร้าง 4,340.16 ล้านบาท เมื่อรวมกับค่าใช้จ่ายอื่นๆ จะมีวงเงินโครงการทั้งสิ้น 10,974.65 ล้านบาท
โครงการสวนสัตว์แห่งใหม่ (คลองหก) เป็นสวนสัตว์ที่ทันสมัยระดับนานาชาติ เพื่อเป็นแหล่งเรียนรู้ทางธรรมชาติ ชีวิตสัตว์ป่า การอนุรักษ์ ศึกษาวิจัย และเพาะขยายพันธุ์สัตว์ป่าคืนสู่ธรรมชาติ รวมถึงเป็นแหล่งนันทนาการรองรับการท่องเที่ยวเชิงอนุรักษ์ที่เป็นมิตรกับสิ่งแวดล้อม โครงการตั้งอยู่ที่ตำบลรังสิต อำเภอธัญบุรี จังหวัดปทุมธานี บนที่ดินพระราชทานจำนวน 300 ไร่ โดยแบ่งการใช้ประโยชน์พื้นที่ออกเป็น 1.พื้นที่จัดแสดงสัตว์และนิทรรศการ 171 ไร่ 2.พื้นที่ป้องกันน้ำท่วมและถนน 42 ไร่ 3.พื้นที่ส่วนบริหารและวิจัย 33 ไร่ 4.พื้นที่สวนเฉลิมพระเกียรติ 21 ไร่ 5.พื้นที่ส่วนกลางและเชิงพาณิชย์ 18 ไร่ 6.ที่จอดรถ 15 ไร่ คาดว่าจะเปิดให้บริการระยะแรกในปี 2569 และเปิดให้บริการเต็มรูปแบบตั้งแต่ปี 2571 เป็นต้นไป
วันอาทิตย์ที่ 8 สิงหาคม 2564
บ้านเคหะสุขเกษม ห้องเช่าราคาถูก เพื่อผู้สูงอายุ
....
ครม. (3 ส.ค. 64) เห็นชอบโครงการต้นแบบ “บ้านเคหะสุขเกษม” เพื่อผู้สูงอายุ เป็นทางเลือกให้ผู้สูงอายุมีบ้านเช่าระยะยาว ค่าเช่าเพียง 2,500 – 3,000 บาทต่อเดือน เริ่มดำเนินการตั้งแต่ปีนี้ไปจนถึงปี 2566 รวม 4,089 หน่วย โดยในระยะแรกจะปรับโครงการบ้านเอื้ออาทร จ.สมุทรปราการ (เทพารักษ์ 4 ) จำนวน 45 หน่วย เพื่อเป็นต้นแบบก่อน
.
บ้านเคหะสุขเกษม เป็นอาคารสูง 5 ชั้น มีลิฟต์โดยสาร ห้องพักมี 2 ขนาด คือ 27 ตร.ม. และ 33 ตร.ม.
มีศูนย์ดูแลสุขภาพ เช่น คลินิกอายุรกรรม พื้นที่จัดกิจกรรมสำหรับผู้พักอาศัย พื้นที่สันทนาการและออกกำลังกาย เป็นต้น
.
เป้าหมายของโครงการเพื่อให้ผู้สูงอายุที่ยังไม่มีที่อยู่อาศัยเป็นของตนเอง ได้มีที่อยู่ที่ถูกสุขลักษณะ สิ่งแวดล้อมดี มั่นคงและปลอดภัย ผู้สนใจสอบถามเพิ่มเติมได้ที่ การเคหะแห่งชาติ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอังคารที่ 22 มีนาคม 2565
​ครม.อนุมัติงบกลาง 8,458.38 ล้านบาท ให้กระทรวงสาธารณสุขใช้จ่ายภารกิจป้องกันและแก้ไขการแพร่ระบาดโควิด19 เป็นค่าเสี่ยงภัยบุคลากร ค่าใช้จ่ายผู้ป่วยไร้สิทธิและจัดซื้อยาแพกซ์โลวิด
​ครม.อนุมัติงบกลาง 8,458.38 ล้านบาท ให้กระทรวงสาธารณสุขใช้จ่ายภารกิจป้องกันและแก้ไขการแพร่ระบาดโควิด19 เป็นค่าเสี่ยงภัยบุคลากร ค่าใช้จ่ายผู้ป่วยไร้สิทธิและจัดซื้อยาแพกซ์โลวิด
น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ที่ประชุมคณะรัฐมนตรี (ครม.) วันที่ 22 มี.ค. 2565 ได้อนุมัติงบประมาณรายจ่ายประจำปีงบประมาณ พ.ศ. 2565 งบกลาง รายการค่าใช้จ่ายในการบรรเทา แก้ไขปัญหาและเยียวยาผู้ที่ได้รับผลกระทบจากการระบาดของโรคติดเชื้อไวรัสโคโรนา 2019 วงเงิน 8,458.38 ล้านบาท ตามที่กระทรวงสาธารณสุขเสนอ ซึ่งจะโดยจัดสรรแก่ 5 หน่วยงาน ประกอบด้วย สำนักงานปลัดกระทรวงสาธารณสุข 7,777.09 ล้านบาท กรมการแพทย์ 626.53 ล้านบาทกรมสุขภาพจิต 27.84 ล้านบาท กรมวิทยาศาสตร์การแพทย์ 13.53 ล้านบาท และกรมอนามัย 13.37 ล้านบาท
ทั้งนี้ เพื่อใช้จ่ายเป็นค่าตอบแทนการเสี่ยงภัยของเจ้าหน้าที่ในการปฏิบัติงาน ค่าตอบแทนบุคลากรนอกเหนือภารกิจปกติ(สำหรับเจ้าหน้าที่ที่ปฏิบัติงานให้บริการฉีดวัคซีนโควิด19 นอกสถานพยาบาล ค่ารักษาผู้ป่วยไร้สิทธิการรักษา และจัดซื้อยาแพกซ์โลวิด
น.ส.ไตรศุลี กล่าวว่า รัฐบาลได้ให้ความสำคัญกับการสร้างขวัญกำลังใจแก่บุคลากรด้านสาธารณสุขโดยการจัดสรรงบประมาณค่าตอบแทนเสี่ยงภัยและการปฏิบัติงานนอกเหนือภารกิจปกติโดยต่อเนื่อง รวมถึงมีนโยบายการจัดหายาเวชภัณฑ์ที่ประสิทธิภาพในปริมาณที่เพียงพอมาเพื่อรักษาประชาชน
ทั้งนี้ ปัจจุบันกระทรวงสาธารณสุขมีการใช้ยารักษาโควิดอยู่หลายชนิด เช่น ฟ้าทะลายโจร ฟาวิพิราเวียร์ โมลนูพิราเวียร์, เรมดิซิเวียร์ และล่าสุดอยู่ระหว่างการจัดหายาแพกซ์โลวิด ซึ่งผลิตโดยบริษัท ไฟเซอร์ ซึ่งหลังจากได้รับอนุมัติจาก ครม. แล้วจะมีการลงนามสัญญาเพื่อจัดซื้อตามขั้นตอนต่อไป
วันพุธที่ 20 เมษายน 2565
การท่าเรือแห่งประเทศไทยยกระดับคุณภาพสิ่งแวดล้อมใช้พลังงานสะอาด
ติดตั้งระบบผลิตพลังไฟฟ้าด้วยเซลล์แสงอาทิตย์
นายเกรียงไกร ไชยศิริวงศ์สุข ผู้อำนวยการการท่าเรือแห่งประเทศไทย เปิดเผยว่า การท่าเรือแห่งประเทศไทย (กทท.) ดำเนินการจัดซื้อพร้อมติดตั้งระบบผลิตไฟฟ้าด้วยเซลล์แสงอาทิตย์ ยกระดับคุณภาพ ลดผลกระทบด้านสิ่งแวดล้อมควบคู่ไปกับการดำเนินกิจการและกลยุทธ์ของ กทท. ในการพัฒนาการดำเนินงานให้เป็นท่าเรือสีเขียว (Green Port) สร้างการยอมรับให้แก่ผู้มีส่วนได้ส่วนเสีย ยกระดับคุณภาพชีวิตของพนักงาน ผู้ใช้บริการ และชุมชนรอบข้าง สร้างการเติบโตและความเป็นอยู่ร่วมกันอย่างยั่งยืน โดยมีเป้าหมายในการลดปริมาณก๊าซคาร์บอนไดออกไซด์ (CO2) ให้ได้ 10% ภายในปี 2566สำหรับระบบผลิตไฟฟ้าด้วยพลังงานเซลล์แสงอาทิตย์ดังกล่าว มีขนาดพิกัดติดตั้ง 240 kWp จำนวน 1 ระบบ บนพื้นที่ดาดฟ้าอาคารจอดรถ (Building C) ด้วยงบประมาณ 7,009,760 บาท ลดปริมาณการปล่อยก๊าซคาร์บอนไดออกไซด์ (CO2 Emission) จากการใช้ไฟฟ้าเป็นพลังงานทดแทนที่เป็นมิตรต่อสิ่งแวดล้อม มุ่งสู่ท่าเรือสีเขียว (Green Port) ซึ่งใช้พื้นที่ในการติดตั้ง 1,280 ตารางเมตร บนโครงสร้างหลังคาอาคารจอดรถที่สร้างขึ้นใหม่ พลังงานไฟฟ้าที่ผลิตได้จากระบบผลิตไฟฟ้าด้วยเซลล์แสงอาทิตย์จะเชื่อมต่อกับตู้จ่ายไฟฟ้าของระบบเครื่องปรับอากาศแบบรวมศูนย์ (Chiller) ซึ่งติดตั้งที่ชั้น 2 ของอาคารจอดรถเพื่อจ่ายไฟในลำดับแรก และเมื่อการผลิตไฟฟ้ามีปริมาณมากกว่าการใช้ไฟฟ้าของระบบเครื่องปรับอากาศแบบรวมศูนย์ พลังงานไฟฟ้าส่วนที่เหลือสามารถจ่ายเข้าสู่ระบบการจ่ายไฟฟ้าในส่วนอื่นของอาคารสำนักงาน กทท. ผ่านระบบการจ่ายไฟฟ้าเดิม ซึ่งจะสามารถลดปริมาณก๊าซคาร์บอนไดออกไซด์ได้ถึง 192.23 Ton CO2 /ปี และลดค่าใช้จ่ายด้านพลังงานไฟฟ้าลง 1,322,760 บาท/ปี ทั้งนี้ กทท. จะเร่งพัฒนาและยกระดับการให้บริการ การดำเนินงานให้มีมาตรฐานสากล เสริมสร้างนวัตกรรม การบริหารที่มีธรรมาภิบาล สร้างความนิยมและการยอมรับจากผู้มีส่วนได้ส่วนเสียต่อกิจการท่าเรือ สร้างการเติบโตด้วยคุณภาพชีวิตและเป็นมิตรกับสิ่งแวดล้อมต่อไป
วันอาทิตย์ที่ 31 กรกฎาคม 2565
โฆษกรัฐบาลป้อง”บิ๊กตู่”แนะ “เสรีพิศุทธ์” เอาเวลาที่เหลือไปช่วยแก้ปัญหาให้ประชาชนดีกว่าคอยสร้างความสับสน เลือกตั้งสมัยหน้าจะได้ตอบสังคมได้ทำอะไรไว้บ้าง
โฆษกรัฐบาลป้อง”บิ๊กตู่”แนะ “เสรีพิศุทธ์” เอาเวลาที่เหลือไปช่วยแก้ปัญหาให้ประชาชนดีกว่าคอยสร้างความสับสน เลือกตั้งสมัยหน้าจะได้ตอบสังคมได้ทำอะไรไว้บ้าง ย้ำสูตร 500 หรือ 100 รัฐบาลไม่มีอำนาจสั่งการได้ เป็นเรื่องของสภาฯ ที่ต้องพิจารณาร่วมกัน
วันนี้(31 ก.ค.65)นายธนกรวังบุญคงชนะโฆษกประจำสำนักนายกรัฐมนตรีกล่าวถึงกรณีที่พล.ต.อ.เสรีพิศุทธ์เตมียเวสหัวหน้าพรรคเสรีรวมไทยระบุว่าพอรัฐบาลรู้ว่าประชาชนไม่เอาฝ่ายตัวเองทั้งการเลือกตั้งผู้ว่ากรุงเทพฯและเลือกตั้งซ่อมส.ส.ลำปางก็ตาลีตาเหลือกรีบแก้กฎหมายเลือกตั้งจะให้กลับไปใช้บัตรใบเดียวเหมือนปี62หวังจะได้เปรียบอีกทั้งๆที่เพิ่งสั่งลูกน้องให้โหวตคว่ำสูตรหาร100ไปเอาแบบหาร500ว่าตนเคยชี้แจงเรื่องนี้ไปหลายครั้งแล้วว่าเป็นอำนาจหน้าที่ของสมาชิกรัฐสภาไม่ได้เป็นหน้าที่ของรัฐบาลหรือท่านนายกฯที่จะไปสั่งการอะไรได้พล.ต.อ.เสรีพิศุทธ์พูดเพราะหวังป้ายสีให้รัฐบาลเสียหายใช่หรือไม่ไม่ได้สนใจข้อเท็จจริงว่าเป็นอย่างไรขอแค่ให้ได้พูดเอามันคนไม่ฟังก็ไม่เป็นไรแบบนั้นใช่หรือไม่ถ้าใช่ถือว่าเป็นเรื่องที่น่ารังเกียจควรต้องพิจารณาตัวเองว่าเล่นการเมืองแบบมีจริยธรรมหรือไม่เพราะทำได้ทุกอย่างเพื่อผลประโยชน์ของตัวเองไม่สนใจว่าจะสร้างความสับสนให้กับประชาชนหรือทำให้บ้านเมืองต้องวุ่นวายขนาดไหนก็ตาม
“เรื่องนี้จริงๆแล้วไม่ใช่เรื่องที่จะมาเถียงกันอีกแล้วเพราะสมาชิกรัฐสภาเห็นอย่างไรก็คงต้องเป็นไปตามนั้นรัฐบาลไม่มีอำนาจไปสั่งการใดๆได้เลยและอาจจะต้องไปจบที่ศาลรัฐธรรมนูญที่สำคัญอีกไม่นานรัฐบาลชุดนี้ก็จะหมดวาระแล้วสู้เอาเวลาที่เหลือมาช่วยกันทำงานแก้ปัญหาให้กับประชาชนดีกว่าเพราะสุดท้ายแล้วผลงานที่ทำมาจะเป็นตัวพิสูจน์ผ่านการตัดสินใจของประชาชนในการเลือกตั้งสมัยหน้าไม่ใช่วันๆยังคิดแต่จะหาวิธีเรียกคะแนนความนิยมให้กับพรรคตัวเองลูกเดียวทั้งๆที่ก็รู้อยู่แก่ใจว่าชัยชนะรอบนี้ได้มาเพราะเพื่อนหลีกทางให้พรรคตัวเองไม่ได้มีผลงานอะไรให้ประชาชนได้จดจำการหาเสียงในการเลือกตั้งครั้งหน้าจะได้ตอบคำถามของประชาชนได้ว่าที่ผ่านมาได้ทำอะไรให้ประชาชนไว้บ้าง”นายธนกรกล่าว
—————-
วันพุธที่ 14 กรกฎาคม 2564
มาตรการช่วยค่าน้ำ - ไฟ เพื่อบรรเทาภาระค่าครองชีพประชาชน
ครม. เห็นชอบการให้ความช่วยเหลือบรรเทาภาระค่าใช้จ่ายไฟฟ้าและค่าน้ำประปาของประชาชนและธุรกิจทั่วประเทศ เป็นระยะเวลา 2 เดือน
นายอนุชา บูรพชัยศรี โฆษกประจำสำนักนายกรัฐมนตรี เผย มติคณะรัฐมนตรีเห็นชอบการให้ความช่วยเหลือบรรเทาภาระค่าใช้จ่ายไฟฟ้าและค่าน้ำประปาของประชาชนและธุรกิจทั่วประเทศ เป็นระยะเวลา 2 เดือน
1. มาตรการลดภาระค่าไฟฟ้าระหว่างเดือนก.ค.-ส.ค. 64 โดยใช้ฐานเดือนกุมภาพันธ์ ดังนี้
* บ้านอยู่อาศัยที่ใช้ไฟฟ้าไม่เกิน 150หน่วย/เดือน : ใช้ไฟฟ้าฟรี 90 หน่วยแรก
- บ้านอยู่อาศัยที่ใช้ไฟฟ้าเกิน 150หน่วย/เดือน หากน้อยกว่าหรือเท่ากับเดือน ก.พ. 64 คิดค่าไฟฟ้าตามหน่วยการใช้ไฟฟ้าจริง กรณีมากกว่าเดือนก.พ. แต่ไม่เกิน 500 หน่วย/เดือน ให้จ่ายเท่ากับเดือน ก.พ. 64 ระหว่าง 501-1,000 หน่วย/เดือน ให้จ่ายค่าไฟฟ้าเท่ากับเดือน ก.พ. 64+ 50% ของหน่วยไฟฟ้าที่เพิ่มจากเดือน ก.พ. 64 เกิน 1,000 หน่วย/เดือน ให้จ่ายค่าไฟฟ้าเท่ากับเดือน ก.พ. 64+ 70% ของหน่วยไฟฟ้าที่เพิ่มจากเดือน ก.พ. 64 โดยให้เป็นส่วนลดค่าไฟฟ้าก่อนการคำนวณภาษีมูลค่าเพิ่ม
* กิจการขนาดเล็ก(ไม่รวมส่วนราชการและรัฐวิสาหกิจ) ใช้ไฟฟ้าฟรี 100 หน่วยแรก
* กิจการขนาดกลาง ขนาดใหญ่ กิจการเฉพาะ องค์กรไม่แสวงหากำไรและการสูบน้ำเพื่อการเกษตร ยกเว้นการเรียกเก็บอัตราค่าไฟฟ้าต่ำสุด (Minimum Charge) จนถึงสิ้นเดือนธ.ค. 64 โดยให้จ่ายค่าความต้องการพลังไฟฟ้า (demand Charge) ตามกำลังไฟฟ้าที่ใช้จ่ายจริง
2. มาตรการลดภาระค่าน้ำประปาลงร้อยละ 10 เฉพาะบ้านที่อยู่อาศัยและกิจการขนาดเล็ก (ไม่รวมส่วนราชการและรัฐวิสาหกิจ) ระยะเวลา 2 เดือน (ส.ค.-ก.ย. 64)
ทั้งนี้ กรอบวงเงินสำหรับมาตรการลดค่าน้ำ-ค่าไฟฟ้า ให้กฟน. กฟภ. กปน. และกปภ. ขอรับสนับสนุนภายใต้กรอบวงเงินรวมไม่เกิน 12,000 ล้านบาท
“ในส่วนมาตรการให้ความช่วยเหลือบรรเทาภาระค่าใช้จ่ายด้านการศึกษาของครัวเรือนและประชาชนนั้น ได้มีประกาศให้สถานศึกษาภาครัฐพิจารณาให้ความช่วยเหลือในการให้ส่วนลดเงินบำรุงการศึกษา ค่าธรรมเนียมการศึกษา ค่าธรรมเนียมการเรียน และค่าธรรมเนียมอื่นๆ ในภาคเรียนที่ 1 ปีการศึกษา 2564 เป็นกรณีพิเศษ ซึ่งวันนี้ ครม.ให้กระทรวงศึกษาธิการและกระทรวงการอุดมศึกษา วิทยาศาสตร์ วิจัยและนวตกรรม หารือกับสถานศึกษาในสังกัดเพื่อแนวทางการลดค่าใช้จ่ายด้านการศึกษาในภาคเรียนที่ 1 ปีการศึกษา 2564 เป็นกรณีพิเศษ พร้อมให้ทำข้อเสนอโครงการในลักษณะรัฐร่วมสมบทภาระส่วนลดให้แก่สถานศึกษาบางส่วนเพื่อเสนอให้ครม. พิจารณาภายใน 1 สัปดาห์ รวมทั้งให้ร่วมกับกระทรวงการคลังและธนาคารแห่งประเทศไทยพิจารณาแนวทางทางการเงินเพื่อช่วยเหลือสถานศึกษาภาคเอกชนที่ประสบปัญหาทางการเงินที่เหมาะสมด้วย” นายอนุชาฯ กล่าว
วันอังคารที่ 26 เมษายน 2565
คณะกรรมาธิการฯ ลงพื้นที่ตรวจเยี่ยมกิจกรรมเน็ตประชารัฐและอสด. เพื่อรับฟังข้อมูลและเสริมความรู้ด้านดิจิทัลแก่ประชาชน
คณะกรรมาธิการฯ ลงพื้นที่ตรวจเยี่ยมกิจกรรมเน็ตประชารัฐและอสด. เพื่อรับฟังข้อมูลและเสริมความรู้ด้านดิจิทัลแก่ประชาชน
วันอังคารที่26เมษายน2565คณะกรรมาธิการการเทคโนโลยีสารสนเทศการสื่อสารและการโทรคมนาคมวุฒิสภาเดินทางรับฟังข้อมูลและแลกเปลี่ยนข้อคิดเห็นเกี่ยวกับโครงการเน็ตประชารัฐและโครงการการพัฒนาเครื่อข่ายอาสาสมัครดิจิทัล(อสด.)โดยสถิติจังหวัดอุดรธานีได้นำมาจัดกิจกรรมแนะนำองค์ความรู้ที่จุดติดตั้งเน็ตประชารัฐณหมู่2บ้านห้วยบงตำบลหนองหว้าอำเภอกุมภวาปีจังหวัดอุดรธานี
*************
วันอังคารที่ 31 สิงหาคม 2564
โฆษกรัฐบาลเผย “นายก”ขอบคุณตัวแทนพี่น้องประชาชนหลายอาชีพมาร่วมให้กำลังอภิปรายไม่ไว้วางใจที่สภาฯ
โฆษกรัฐบาลเผย “นายก”ขอบคุณตัวแทนพี่น้องประชาชนหลายอาชีพมาร่วมให้กำลังอภิปรายไม่ไว้วางใจที่สภาฯ
วันนี้ (31 สิงหาคม 2564) นายธนกร วังบุญคงชนะ โฆษกประจำสำนักนายกรัฐมนตรี เผยว่า ช่วงเช้านี้ ณ บริเวณโดยรอบ สัปปายะสภาสถาน (รัฐสภา) ผู้แทนประชาชนจากหลากหลายสาขาอาชีพ อาทิ ผู้แทนจากชมรมหาบเร่แผงลอยกรุงเทพมหานคร สมาคมการค้าเครือข่ายแท็กซี่ไทย สมาคมผู้ขับขี่รถจักรยานยนต์รับจ้างแห่งประเทศไทย เดินทางมาให้กำลังใจและแสดงข้อความสนับสนุน พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และรัฐมนตรี โดยผู้แทนพี่น้องประชาชนได้แสดงข้อความสนับสนุน “ลุงตู่ สู้สู้” ขอบคุณนายกรัฐมนตรีและรัฐมนตรี ที่ทุ่มเทการทำงาน มีมาตรการต่างๆ เพื่อบรรเทาความเดือดร้อนจากสถานการณ์โควิด-19 และยังขอให้ผ่านพ้นการอภิปรายไม่ไว้วางใจไปได้ด้วยดี
“นายกรัฐมนตรีและรัฐมนตรีทุกท่านขอขอบคุณประชาชนที่ให้กำลังใจรัฐบาล และขอให้เชื่อมั่นในรัฐบาล มุ่งมั่นทำงานเพื่อประชาชน ยึดหลักสุจริต พร้อมที่จะชี้แจงและตอบทุกข้อกล่าวหาในการอภิปรายไม่ไว้วางใจในครั้งนี้ด้วยข้อเท็จจริง ที่สำคัญคือ กำลังใจจากประชาชนคือแรงผลักดันสำคัญในการทำงานและเป็นผลประโยชน์อย่างเดียวของรัฐบาลชุดนี้” นายธนกร ฯ กล่าว
วันจันทร์ที่ 22 พฤศจิกายน 2564
รัฐบาลเชิญชวนฉีดวัคซีนโควิด-19 อย่างน้อย 1 เข็ม หวังกระตุ้นธุรกิจเดินหน้า ใช้ชีวิตตามปกติได้มากที่สุด
....
นายธนกร วังบุญคงชนะ โฆษกรัฐบาล เผย พลเอกประยุทธ์ จันทร์โอชา นายกรัฐมนตรี และ รมว.กลาโหม เชิญชวนคนไทยที่ยังไม่ได้ฉีดวัคซีนโควิด-19 โดยเฉพาะผู้สูงอายุ ผู้ป่วยเรื้อรัง และอย่างน้อยต้องแสดงผลการฉีดวัคซีนอย่างน้อย 1 โดส เป็นผลดีในการออกไปทำกิจกรรมต่าง ๆ ให้เกิดความปลอดภัยแก่ตนเองต่อส่วนรวม และความมั่นคงด้านสาธารณสุข
.
ขณะนี้ รัฐบาลและภาคีทุกภาคส่วนทั้งภาครัฐและเอกชน ได้เข้ามาร่วมช่วยเหลือเร่งรัดการฉีดวัคซีน เช่น จัดทีมฉีดวัคซีนเชิงรุกผู้สูงอายุผู้ป่วยติดเตียงและขยายให้กลุ่มแรงงานต่างด้าว, สื่อสารทำความเข้าใจข้อมูลด้านฉีดวัคซีนให้ประชาชนรับทราบ, จัดแคมเปญ์ มอบส่วนลดค่าบริการหรือแจกของที่ระลึก สำหรับผู้ใช้บริการที่แสดงผลการฉีดวัคซีน เป็นต้น
.
เพื่อให้ไทยบรรลุเป้าหมายการฉีดวัคซีนกลุ่มเป้าหมายทั่วประเทศ 100 ล้านโดส ภายในสิ้นเดือนนี้ ทำให้กิจการต่าง ๆ กลับมาดำเนินการต่อได้ และคนไทยใช้ชีวิตที่ผ่อนคลายและปลอดภัยให้ได้มากที่สุด
.
อ่านเพิ่มเติม คลิกhttps://www.thaigov.go.th/news/contents/details/48440
#ไทยคู่ฟ้า#ร่วมต้านโควิด19
-------------------
วันเสาร์ที่ 31 กรกฎาคม 2564
นฤมล มอบข้าวกล่องให้ชุมชนสีแดงเข้ม ส่งกำลังใจสู้ภัยโควิด-19
รมช.แรงงาน ส่งทีมมอบข้าวกล่องให้ประชาชนในพื้นที่สีแดงเข้ม ร่วมส่งกำลังใจประชาชนและบุคลากรทางการแพทย์
วันที่ 31 กรกฎาคม 2564 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เปิดเผยว่า ตนเองมีความตั้งใจในการส่งมอบข้าวกล่องให้ครอบคลุมทุกกลุ่มเป้าหมายให้ได้มากที่สุด ไม่ว่าจะเป็นแคมป์คนงานก่อสร้างที่ถูกสั่งปิด แม้แคมป์คนงานบางแห่งจะเปิดแล้วแต่ก็ยังคงได้รับผลกระทบ จึงเดินหน้ามอบข้าวกล่องอย่างต่อเนื่อง นอกจากนี้ ยังได้มอบให้แก่บุคลากรทางการแพทย์ที่ปฏิบัติหน้าที่ด่านหน้า ทั้งที่ปฏิบัติหน้าที่ในโรงพยาบาลหลักและโรงพยาบาลสนาม รวมถึงเจ้าหน้าที่จิตอาสาที่ร่วมเป็นส่วนหนึ่งในการคลี่คลายปัญหาผู้ติดเชื้อโควิด-19 อีกด้วย
รมช.แรงงาน กล่าวเพิ่มเติมว่า ในวันนี้ได้มอบหมายให้ทีมงานนำข้าวกล่องไปมอบให้โรงพยาบาลสนามโรงเรียนบางบัวทอง เพื่อส่งกำลังใจไปยังบุคลากรทางการแพทย์ที่ทำงานอย่างหนัก รวมถึงชุมชนบางบัวทองแลนด์ อำเภอบางบัวทอง จังหวัดนนทบุรี ซึ่งเป็นชุมชนเขตพื้นที่สีแดงเข้ม ทำให้ประชาชนไม่สามารถออกจากบ้านได้ สำหรับข้าวกล่องที่นำไปมอบให้ในวันนี้จะช่วยบรรเทาความเดือดร้อนให้แก่พี่น้องประชาชนได้ในระดับหนึ่ง และขอเป็นกำลังใจให้ทุกคนในการก้าวข้ามวิกฤตินี้ไปพร้อมกัน
วันอังคารที่ 14 มิถุนายน 2565
ครม.เห็นชอบยกเว้นการใช้แบบ ตม.6 สำหรับชาวต่างชาติซึ่งเดินทางเข้าประเทศไทยผ่านทางท่าอากาศยานเป็นการชั่วคราว ลดปัญหาความแออัดจากรณีเจ้าหน้าที่ต้องตรวจเอกสารตามมาตรการป้องกันโควิด19
ครม.เห็นชอบยกเว้นการใช้แบบ ตม.6 สำหรับชาวต่างชาติซึ่งเดินทางเข้าประเทศไทยผ่านทางท่าอากาศยานเป็นการชั่วคราว ลดปัญหาความแออัดจากรณีเจ้าหน้าที่ต้องตรวจเอกสารตามมาตรการป้องกันโควิด19
น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ที่ประชุมคณะรัฐมนตรี (ครม.) วันที่ 14 มิ.ย. 2565 ได้เห็นชอบในหลักการดำเนินการยกเว้นรายการของคนต่างด้าวซึ่งเดินทางเข้าใน หรือ ออกไปนอกราชอาณาจักร (แบบ ต.ม.6) เฉพาะกรณีการเดินทางผ่านท่าอากาศยานเป็นการชั่วคราว จากนั้นจะประเมินผลระยะหนึ่งเพื่อพิจารณาดำเนินการในแนวทางที่เหมาะสมต่อไป ส่วนกรณีการกรอกและยื่นใบต.ม.6 ของคนไทยได้ยกเลิกไปตั้งแต่ปี 2560 โดยคำสั่งหัวหน้า คสช. ที่ 42/2560
อย่างไรก็ตาม การกรอกและยื่นแบบ ต.ม.6 สำหรับการเดินทางทางบก (รถยนต์ รถไฟ) และทางน้ำ(เรือ) คงให้ดำเนินการต่อไปเพราะมีจำนวนไม่มากอย่างมีนัยสำคัญเหมือนช่องทางท่ากาอาศยาน และยังคงเป็นประโยชน์ในด้านการป้องกันอาชญากรรมและการติดตามตัว
สำหรับการยกเว้นการกรอกและยื่นแบบ ต.ม.6 เป็นการชั่วคราวสำหรับชาวต่างชาติ เฉพาะผู้เดินทางเข้าประเทศไทยผ่านท่ากาศยานนี้ เนื่องจากเป็นช่องทางที่เวลานี้มีนักท่องเที่ยวเดินทางเข้าเพิ่มขึ้นอย่างมีนัยสำคัญ และขณะนี้เจ้าหน้าที่ยังต้องมีการตรวจคัดกรองตามมาตรการป้องกันการแพร่ระบาดของโควิด19 โดยจะมีการตรวจคัดกรองเมื่อผู้โดยสารขาเข้าระหว่างประเทศลงจากอากาศยานใน 2 ส่วน คือตรวจแบบ ต.ม.6 โดยด่านตรวจคนเข้าเมือง และตรวจข้อมูลการรับวัคซีน คัดกรองโรค โดยด่านควบคุมโรคติดต่อระหว่างประเทศ ซึ่งทำให้มีจำนวนผู้เดินทางสะสมมากบริเวณหน้าด่านในช่วงเวลาเที่ยวบินหนาแน่น
น.ส.ไตรศุลี กล่าวว่า การยกเว้นการกรอกและยื่นแบบ ต.ม.6 สำหรับชาวต่างชาติ จะทำให้การตรวจลงตราหน้าด่านเป็นไปอย่างรวดเร็ว และลดปัญหาความแออัดของผู้โดยสาร และเป็นการสร้างภาพลักษณ์ที่ดีของท่าอากาศยานซึ่งเป็นประตูด่านแรกที่สะท้อนภาพลักษณ์ของประเทศ ซึ่งขณะนี้อยู่ระหว่างการเปิดประเทศรับนักท่องเที่ยวเพื่อการฟื้นฟูเศรษฐกิจ และสามารถประหยัดงบประมาณสำหรับการจัดพิมพ์แบบ ต.ม.6 ซึ่งปัจจุบันมีการพิมพ์ในราคาแผ่นละ 0.70 บาท ซึ่งหากมีการจัดพิมพ์ตามปกติที่ 65 ล้านใบ จะคิดเป็นงบประมาณจัดพิมพ์ที่ 45.5 ล้านบาท
สำหรับการจัดเก็บและตรวจสอบข้อมูลโดยเฉพาะข้อมูลกายภาพของผู้เดินทางเข้าประเทศนั้น สามารถจัดเก็บผ่านระบบไบโอเมตริกส์ และในส่วนของข้อมูลด้านการท่องเที่ยวสามารถเก็ฐจากข้อมูลของผู้ประกอบการท่องเที่ยวและสายการบินได้
ทั้งนี้ ภายหลังจาก ครม. ให้การอนุมัติในหลักการครั้งนี้แล้ว กระทรวงมหาดไทยจะได้ร่วมกับหน่วยงานที่เกี่ยวข้องเร่งดำเนินการออกประกาศให้เป็นไปตามกฎหมายและเกิดผลในทางปฏิบัติโดยเร็วต่อไป
วันศุกร์ที่ 16 กรกฎาคม 2564
โฆษก สธ.ยัน 2 รัฐมนตรีสาธารณสุขทำงานร่วมกัน เพื่อควบคุมโรคโควิด 19
โฆษกกระทรวงสาธารณสุข ยันรัฐมนตรีว่าการกระทรวงสาธารณสุขและรัฐมนตรีช่วยว่าการกระทรวงสาธารณสุขทำงานร่วมกันเป็นทีม แบ่งภารกิจช่วยกันขับเคลื่อนงาน เพื่อควบคุมโรคโควิด 19 โดยเร็ว ด้วยการให้เกียรติ ไม่มีความกดดัน
โฆษกกระทรวงสาธารณสุข ยันรัฐมนตรีว่าการกระทรวงสาธารณสุขและรัฐมนตรีช่วยว่าการกระทรวงสาธารณสุขทำงานร่วมกันเป็นทีม แบ่งภารกิจช่วยกันขับเคลื่อนงาน เพื่อควบคุมโรคโควิด 19 โดยเร็ว ด้วยการให้เกียรติ ไม่มีความกดดัน
วันนี้ (16 กรกฎาคม 2564) นายแพทย์รุ่งเรือง กิจผาติ ที่ปรึกษาระดับกระทรวง และโฆษกกระทรวงสาธารณสุข กล่าวว่า ขณะนี้มีความพยายามในการสร้างกระแสข่าวว่า นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข และ ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข มีการดำเนินงานควบคุมโรคโควิด 19 ไม่เป็นไปในทิศทางเดียวกันนั้น ยืนยันว่าไม่เป็นความจริง เนื่องจากกระทรวงสาธารณสุขเราทำงานเป็นทีมเดียวกัน โดยรองนายกรัฐมนตรีและรัฐมนตรีว่าการกระทรวงสาธารณสุขได้แบ่งงานและมอบหมายภารกิจสำคัญกับรัฐมนตรีช่วยว่าการกระทรวงสาธารณสุข โดยเฉพาะงานด้านการดูแลเรื่องเตียงรักษาผู้ป่วยโรคโควิด 19ร่วมกับกรมการแพทย์และกรมสนับสนุนบริการสุขภาพ เพื่อให้ผู้ป่วยโควิด 19 เข้าถึงการรักษา เช่น การร่วมมือกับโรงพยาบาล 5 เครือข่าย ได้แก่ กรมการแพทย์ โรงเรียนแพทย์ โรงพยาบาลเอกชน กทม. และทหารตำรวจเพื่อขยายเตียงโควิด 19 ในทุกระดับอาการ หรือมาตรการดูแลรักษาที่บ้าน (Home Isolation) และการดูแลรักษาที่ชุมชน (Community Isolation) เป็นต้น
“การทำงานของรัฐมนตรีทั้งสองท่านเป็นไปด้วยการให้เกียรติซึ่งกันและกัน ทำงานด้วยความสุข และไม่มีความกดดัน มีการปรึกษาหารือการขับเคลื่อนงานควบคุมโรคโควิด 19 ร่วมกันตลอด เพื่อให้การดำเนินงานเป็นไปในทิศทางเดียวกัน มีเป้าหมายเพื่อควบคุมโรคโควิด 19 โดยเร็ว” นายแพทย์รุ่งเรืองกล่าว
***********************************
วันจันทร์ที่ 4 กรกฎาคม 2565
วธ.จัดพิธีเจริญพระพุทธมนต์ ถวายภัตตาหารเพลพระภิกษุสงฆ์ และปลูกต้นไม้
วธ.จัดพิธีเจริญพระพุทธมนต์ ถวายภัตตาหารเพลพระภิกษุสงฆ์ และปลูกต้นไม้ เนื่องในโอกาสวันคล้ายวันประสูติสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี
วธ. จัดพิธีเจริญพระพุทธมนต์ ถวายภัตตาหารเพลพระภิกษุสงฆ์ และปลูกต้นไม้เนื่องในโอกาสวันคล้ายวันประสูติสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี
4 กรกฎาคม 2565
วันที่ 4 กรกฎาคม 2565 สมเด็จพระมหาธีราจารย์ เจ้าอาวาสวัดพระเชตุพนวิมลมังคลาราม กรรมการมหาเถรสมาคม เป็นประธานฝ่ายสงฆ์ นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานฝ่ายฆราวาส ในพิธีเจริญพระพุทธมนต์ ถวายภัตตาหารเพลพระภิกษุสงฆ์ และปลูกต้นไม้ เนื่องในโอกาสวันคล้ายวันประสูติสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี 4 กรกฎาคม 2565 โดยมีนางยุพา ทวีวัฒนะกิจบวร ปลัดกระทรวงวัฒนธรรม นายเกรียงศักดิ์ บุญประสิทธิ์ อธิบดีกรมการศาสนา ผู้บริหาร ข้าราชการ เจ้าหน้าที่และประชาชน เข้าร่วม ณ วัดสุวรรณภูมิพุทธชยันตี อำเภอบางเสาธง จังหวัดสมุทรปราการ
นายอิทธิพล กล่าวว่า เนื่องในโอกาสวันคล้ายวันประสูติสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี ๔ กรกฎาคม ๒๕๖๕ นับเป็นวาระพิเศษยิ่งสำหรับปวงชนชาวไทย ที่จะได้แสดงความจงรักภักดีเพื่อระลึกถึงพระกรุณาธิคุณของสถาบันพระมหากษัตริย์ กระทรวงวัฒนธรรม โดยกรมการศาสนา ในฐานะหน่วยงานของรัฐที่ดำเนินงานด้านศาสนา ส่งเสริมให้ประชาชนชาวไทยร่วมกันเทิดทูนสถาบันชาติ ศาสนา และพระมหากษัตริย์ จึงได้จัดกิจกรรมเฉลิมพระเกียรติฯ ทั้งในส่วนกลางและส่วนภูมิภาค ในส่วนกลาง ร่วมกับวัดสุวรรณภูมิพุทธชยันตี จังหวัดสมุทรปราการ จัดพิธีเจริญพระพุทธมนต์ ถวายภัตตาหารเพลพระภิกษุสงฆ์ และปลูกต้นไม้เฉลิมพระเกียรติ จำนวน 60 ต้น นอกจากนี้ยังได้ร่วมกับวัดราชประดิษฐสถิตมหาสีมาราม จัดพิธีเจริญพระพุทธมนต์นวัคคหายุสมธัมม์ ณ พระวิหารหลวงวัดราชประดิษฐสถิตมหาสีมาราม ด้วย
ในส่วนภูมิภาค ร่วมกับสำนักงานวัฒนธรรมจังหวัด 76 จังหวัด จัดกิจกรรมเฉลิมพระเกียรติ ตามความพร้อมและตามบริบทของแต่ละพื้นที่ กิจกรรมประกอบด้วย พิธีทำบุญตักบาตรพระสงฆ์ กิจกรรมปฏิบัติธรรม กิจกรรมจิตอาสาบำเพ็ญสาธารณประโยชน์ การจัดนิทรรศการเผยแพร่องค์ความรู้เกี่ยวกับพระราชกรณียกิจของสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี กิจกรรมเทิดทูนสถาบันพระมหากษัตริย์ และพระบรมวงศานุวงศ์ ในมิติทางศาสนา
นายอิทธิพล กล่าวต่ออีกว่า การจัดกิจกรรมเฉลิมพระเกียรติฯ ในครั้งนี้ เพื่อส่งเสริมให้พสกนิกรทุกหมู่เหล่าร่วมกันทำความดีถวายเป็นพระกุศล แสดงออกถึงความจงรักภักดีต่อสถาบันพระมหากษัตริย์ นำหลักธรรมคำสอนทางศาสนามาใช้ในการดำเนินชีวิต สืบสานวัฒนธรรมประเพณีอันเกี่ยวเนื่องกับสถาบันหลักของชาติ และเสริมสร้างความรักสามัคคีของประชาชนในชาติให้มั่นคง และเป็นการเทิดทูนสถาบันพระมหากษัตริย์ แสดงออกถึงความจงรักภักดี ตลอดจนเปิดโอกาสให้ประชาชนได้มีส่วนร่วมในการดำเนินกิจกรรม และน้อมสำนึกในพระกรุณาธิคุณของพระองค์ ที่ได้บำเพ็ญพระกรณียกิจนานัปการอันเป็นประโยชน์แก่ประเทศชาติอย่างอเนกอนันต์
วันพุธที่ 2 มีนาคม 2565
อนุมัติกฎหมายลด-ยกเว้นภาษี แก่ชาวต่างชาติศักยภาพสูง
วันเสาร์ที่ 26 กุมภาพันธ์ 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าดึงดูดชาวต่างชาติศักยภาพสูงเข้าประเทศเพิ่มการขับเคลื่อนทางเศรษฐกิจ โดยอนุมัติหลักการร่าง พ.ร.ฎ.ว่าด้วยการลดอัตราและยกเว้นรัษฎากร เพื่อยกเว้นภาษีเงินได้บุคคลธรรมดาสำหรับชาวต่างชาติที่ถือวีซ่าผู้พำนักระยะยาว 3 กลุ่ม ได้แก่ ประชากรโลกผู้มีความมั่งคั่งสูง เช่น ผู้มีการลงทุนในไทยไม่ต่ำกว่า 500,000 ดอลลาร์สหรัฐ มีทรัพย์สินไม่ต่ำกว่า 1 ล้านดอลลาร์สหรัฐ ผู้เกษียณอายุจากต่างประเทศ อายุ 50 ปีขึ้นไป มีการลงทุนในไทยไม่ต่ำกว่า 250,000 ดอลลาร์สหรัฐ และ ผู้ที่ต้องการทำงานจากประเทศไทย โดยทั้งหมดต้องมีรายได้ไม่ต่ำกว่า 80,000 ดอลลาร์สหรัฐต่อปี พร้อมทั้งลดอัตราภาษีเงินได้บุคคลธรรมดาแก่กลุ่มผู้มีทักษะเชี่ยวชาญพิเศษที่ทำงานในอุตสาหกรรมเป้าหมาย เหลือร้อยละ 17 ด้วย
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 18 ตุลาคม 2564
นายกฯ ขอบคุณทุกหน่วยงานที่เกี่ยวข้องช่วยจัดการดำเนินการอำนวยความสะดวกให้ชาวต่างชาติในไทยได้รับวัคซีน ซึ่งรับแล้วมากกว่า 1 ล้านคน
นายกฯ ขอบคุณทุกหน่วยงานที่เกี่ยวข้องช่วยจัดการดำเนินการอำนวยความสะดวกให้ชาวต่างชาติในไทยได้รับวัคซีน ซึ่งรับแล้วมากกว่า 1 ล้านคน
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า ต่อกรณีที่กระทรวงการต่างประเทศ และกระทรวงสาธารณสุขได้ประสานงานร่วมกันเปิดเว็บไซต์ให้ชาวต่างชาติที่มีถิ่นพำนักในไทย โดยไม่คำนึงถึงสัญชาติ ทุกกลุ่มอายุและทุกจังหวัด ลงทะเบียนเพื่อรับวัคซีนทางเว็บไซต์ https://expatvac.consular.go.th ตั้งแต่วันที่ 1 สิงหาคม 2564 นั้น ภาพรวมมีชาวต่างชาติที่ได้รับการฉีดวัคซีนแล้วทั้งสิ้นกว่า 1 ล้านคน
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบผลการดำเนินการดังกล่าว และขอบคุณทุกหน่วยงานที่พร้อมดำเนินการตามแนวนโยบายของรัฐบาลอย่างเต็มที่เพื่ออำนวยความสะดวกแก่ชาวต่างชาติที่ใช้ชีวิตในประเทศไทยอย่างเท่าเทียม เพื่อให้ทุกคนในประเทศไทยมีสุขภาพที่ดี และได้ฝากความห่วงใยยังชาวไทยทุกคนที่ดำรงชีวิตในต่างประเทศด้วย
ทั้งนี้ โฆษกประจำสำนักนายกรัฐมนตรีกล่าวว่า ขณะนี้มีชาวต่างชาติลงทะเบียนขอรับการฉีดวัคซีนแล้วจำนวนประมาณ 7 หมื่นคน
“รัฐบาลเชื่อมั่นว่าการดำเนินการเพื่อดูแลชาวต่างชาติในไทยเป็นไปตามวิสัยทัศน์ และหลักการของความเท่าเทียม ซึ่งรัฐบาลไทยมีเป้าหมายที่จะฉีดวัคซีนให้ทั้งชาวไทยและชาวต่างชาติที่มีถิ่นพำนักในประเทศไทย อย่างทั่วถึงให้ได้อย่างน้อยร้อยละ 70 ภายในสิ้นปี2564 นี้ และไทยตั้งเป้าหมายเปิดประเทศบนพื้นฐานของการอยู่ร่วมกับโควิด – 19 ได้อย่างปลอดภัยและสมดุล โดยใช้แผน Smart Control and Living with COVID-19” นายธนกรฯ กล่าว
วันศุกร์ที่ 25 มิถุนายน 2564
ธนาคารอาคารสงเคราะห์ ให้บริการข้อมูลลูกค้าที่เคยยืนยันตัวตน (NDID)กับ ธอส. ข้ามธนาคารได้ ภายใต้ Regulatory Sandbox ของ ธปท.
ธอส.พร้อมเข้าร่วมทดสอบการให้บริการเปิดบัญชีเงินฝากออมทรัพย์ผ่านช่องทางดิจิทัล โดยใช้การพิสูจน์และยืนยันตัวตนข้ามธนาคาร ผ่านแพลตฟอร์ม เนชั่นแนลดิจิทัล ไอดี ทางโมบายแอปพลิเคชั่น GHB ALL ของ ธอส. ด้วยเทคโนโลยีชีวมิติ ตั้งแต่วันที่ 15 มิ.ย.2564 เป็นต้นไป
ธนาคารอาคารสงเคราะห์ (ธอส.) พร้อมเข้าร่วมทดสอบการให้บริการเปิดบัญชีเงินฝากออมทรัพย์ผ่านช่องทางดิจิทัล โดยใช้การพิสูจน์และยืนยันตัวตนข้ามธนาคาร ผ่านแพลตฟอร์ม เนชั่นแนลดิจิทัล ไอดี (National Digital ID หรือ NDID) ทางโมบายแอปพลิเคชั่น GHB ALL ของธนาคารอาคารสงเคราะห์ ด้วยเทคโนโลยีชีวมิติ (Biometrics) ตั้งแต่วันที่ 15 มิถุนายน 2564 เป็นต้นไป ซึ่งเป็นช่วงระหว่างที่ร่วมทดสอบใน Regulatory Sandbox ของธนาคารแห่งประเทศไทย (ธปท.) โดยจะช่วยให้ลูกค้าที่เปิดบัญชีเงินฝากออมทรัพย์กับ ธนาคารอาคารสงเคราะห์ และมีการพิสูจน์และยืนยันตัวตนด้วยการเปรียบเทียบภาพถ่ายใบหน้าที่เคยจัดเก็บไว้กับธนาคารอาคารสงเคราะห์ สามารถแสดงความจำนงขอใช้ข้อมูลที่เคยยืนยันตัวตนกับธนาคารอาคารสงเคราะห์ เพื่อนำไปใช้กับธนาคารอื่นที่ลูกค้าประสงค์จะทำธุรกรรมทางการเงินได้ตั้งแต่วันนี้เป็นต้นไป และให้ลูกค้าประชาชนสามารถเข้าถึงบริการทางการเงินได้สะดวก รวดเร็ว และปลอดภัยมากขึ้นผ่านช่องทางดิจิทัล โดยไม่ต้องเดินทางไปที่สาขาธนาคารภายใต้สถานการณ์ป้องกันความเสี่ยงอันเกิดจากเชื้อไวรัส COVID-19 ทั้งนี้ ลูกค้าสามารถศึกษาขั้นตอนการเปิดบัญชีเงินฝากออมทรัพย์ผ่าน GHB ALL และการพิสูจน์และการยืนยันตัวตนแบบง่าย ๆ และรวดเร็วได้ที่เว็บไซต์ของธนาคารอาคารสงเคราะห์ www.ghbank.co.th หรือ สอบถามข้อมูลเพิ่มเติมติดต่อ ศูนย์ลูกค้าสัมพันธ์ ธอส. โทร. 0-2645-9000
วันอาทิตย์ที่ 22 สิงหาคม 2564
ผลตรวจโควิด-19 จากชุดตรวจ ATK เข้าระบบแยกกักที่บ้านได้
วันอังคารที่ 3 สิงหาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลออกแนวทางปฏิบัติสำหรับประชาชนที่ตรวจเชื้อโควิด-19 ด้วยตนเอง ด้วยชุดตรวจเร็ว Antigen Test Kit หรือ ATK หากพบผลเป็นบวก ให้แจ้ง สปสช. ที่สายด่วน 1330 กด 14 หรือไลน์ @nhso เพื่อเข้าระบบแยกกักตัวที่บ้าน หรือ Home Isolation โดยผู้ป่วยจะได้รับเครื่องวัดอุณหภูมิ เครื่องวัดออกซิเจนในเลือด และยาที่จำเป็นทันที รวมทั้งมีเจ้าหน้าที่คอยติดตามอาการผ่าน VDO call วันละ 2 เวลา สำหรับผู้ที่ไม่สะดวกกักตัวที่บ้าน สามารถเข้ารักษาตัวที่ศูนย์พักคอย Hospitel หรือ รพ. โดยจะมีการตรวจ RT-PCR เพื่อยืนยันผลอีกครั้ง อย่างไรก็ตาม ขอให้ประชาชนระมัดระวังในการใช้ชุดตรวจ ATK เนื่องจากมีหลายชนิดและคุณภาพที่แตกต่างกัน หากตรวจแล้วผลเป็นลบ ขอให้ตรวจซ้ำในอีก 3-5 วัน
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันอังคารที่ 22 กุมภาพันธ์ 2565
ครม. อนุมัติจัดสรรอัตราข้าราชการตั้งใหม่ให้กับสำนักงานคณะกรรมการนโยบายที่ดินแห่งชาติ (สคทช.) รวมทั้งสิ้น 65 อัตรา มีค่าใช้จ่ายด้านบุคคลเพิ่มขึ้น 22 ล้านบาทต่อปี
ครม. อนุมัติจัดสรรอัตราข้าราชการตั้งใหม่ให้กับสำนักงานคณะกรรมการนโยบายที่ดินแห่งชาติ (สคทช.) รวมทั้งสิ้น 65 อัตรา มีค่าใช้จ่ายด้านบุคคลเพิ่มขึ้น 22 ล้านบาทต่อปี
วันที่ 22 กุมภาพันธ์ 2565 น.ส.ไตรศุลีไตรสรณกุล รองโฆษกประจำสำนักนายกรัฐมนตรี กล่าวว่า คณะรัฐมนตรี (ครม.) อนุมัติจัดสรรอัตราข้าราชการตั้งใหม่ให้กับสำนักงานคณะกรรมการนโยบายที่ดินแห่งชาติ(สคทช.) สำนักนายกรัฐมนตรี รวมทั้งสิ้น 65 อัตรา โดยจะมีค่าใช้จ่ายด้านบุคคลเพิ่มขึ้นประมาณ 22 ล้านบาทต่อปี ซึ่งสคทช.เป็นส่วนราชการที่จัดตั้งขึ้นใหม่เมื่อวันที่ 11 กุมภาพันธ์ 2564 มีบทบาทเป็นผู้รับผิดชอบในการดำเนินงานของคณะกรรมการนโยบายที่ดินแห่งชาติ(คทช.) โดยมีภารกิจในการเสนอแนะนโยบายและแผนการบริหารจัดการที่ดินและทรัพยากรที่ดินของประเทศ ขับเคลื่อนการดำเนินการตามมาตรการและแนวทางการกระจายการถือครองที่ดินอย่างเป็นธรรม และแก้ไขปัญหาเกี่ยวกับที่ดินของรัฐ รวมทั้งการติดตามประเมินผลการบริหารจัดการที่ดินและทรัพยากรดินของประเทศ
นอกจากนี้ยังมีภารกิจสำคัญเร่งด่วนตามนโยบายรัฐบาล คือ การแก้ปัญหาลดความเหลื่อมล้ำการถือครองที่ดิน การปรับปรุงแผนที่แนวเขตที่ดินของรัฐแบบบูรณาการ มาตราส่วน 1:4000 (One Map) และกำหนดแนวทางมาตรการช่วยเหลือผู้ที่ได้รับผลกระทบจากการดำเนินการและการพิสูจน์สิทธิการครอบครองที่ดินของบุคคลในเขตที่ดินของรัฐ โดยสคทช.มีการแบ่งส่วนราชการตามกฎกระทรวง ประกอบด้วย 6 กอง และ 3 กลุ่มงาน
---------------
วันพฤหัสบดีที่ 14 ตุลาคม 2564
นายกฯ ลงพื้นที่อุบลราชธานี 15 ต.ค. นี้ ตรวจการบริหารจัดการน้ำและการใช้พลังงานหมุนเวียนในการผลิตไฟฟ้า โดยใช้นวัตกรรม "โซลาร์เซลล์ลอยน้ำไฮบริดกับพลังน้ำที่มีขนาดใหญ่ที่สุดในโลก"
นายกรัฐมนตรีเดินหน้า พร้อมลงพื้นที่อุบลราชธานี 15 ต.ค. นี้ ตรวจเยี่ยมการบริหารจัดการน้ำของจังหวัดอุบลราชธานี และการใช้พลังงานหมุนเวียนในการผลิตไฟฟ้า โดยใช้นวัตกรรม "โซลาร์เซลล์ลอยน้ำไฮบริดกับพลังน้ำที่มีขนาดใหญ่ที่สุดในโลก"
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เตรียมลงพื้นที่ตรวจเยี่ยมการดำเนินการโครงการพลังงานทดแทน และศูนย์การเรียนรู้ต้นแบบโคก หนอง นา ณ วัดป่าศรีแสงธรรม ตำบลห้วยยาง อำเภอโขงเจียม จังหวัดอุบลราชธานี พร้อมนมัสการพระปัญญาวชิรโมลี และเยี่ยมชมระบบสมาร์ทกริดศรีแสงธรรม ERC Sandbox และการจัดการศึกษาแบบไตรสิกขา (เน้นการพึ่งพาตนเอง) ของโรงเรียนศรีแสงธรรม จากนั้น ตรวจเยี่ยมการดำเนินการโครงการพลังงานทดแทน ศูนย์การเรียนรู้ต้นแบบโคก หนอง นา และพบปะเครือข่ายโคก หนอง นา ของวัดป่าศรีแสงธรรม และจิตอาสาพัฒนาชุมชน พร้อมร่วมกิจกรรมปลูกป่าเพอร์มาคัลเจอร์ ทำหลุม ปลูกป่า ห่มดิน ให้ปุ๋ยแห้ง ปุ๋ยน้ำ อีกทั้ง ยังได้เยี่ยมชมฐานการเรียนรู้ “คนติดดิน” การสร้างบ้านดินด้วยเทคนิคเอิร์ธแบก” และฐานการเรียนรู้ “คนมีไฟ ระบบสูบน้ำพลังงานแสงอาทิตย์ควบคุมระบบการเปิด-ปิด ด้วยระบบ IOT เพื่อรดน้ำต้นไม้เป็นสมาร์ทฟาร์มในโคก หนอง นา” นอกจากนี้ ยังมีโครงการพระราชทาน โคก หนอง นา แห่งน้ำใจและความหวัง โดยจะทำการปลูกต้นไม้รอบศาลาพระราชทาน และเยี่ยมชมแปลงนา กล้าต้นเดียว ฐานคนรักษ์แม่โพสพอีกด้วย
ต่อจากนั้น เวลา 12.00 น. นายกรัฐมนตรีและคณะเดินทางออกจากวัดป่าศรีแสงธรรม โดยเฮลิคอปเตอร์ไปยังเขื่อนสิรินธร อำเภอสิรินธร จังหวัดอุบลราชธานี เพื่อตรวจเยี่ยมการบริหารจัดการน้ำของจังหวัดอุบลราชธานี และการใช้พลังงานหมุนเวียนในการผลิตไฟฟ้า โดยใช้นวัตกรรม “โซลาร์เซลล์ลอยน้ำไฮบริดกับพลังน้ำที่มีขนาดใหญ่ที่สุดในโลก” พร้อมรับฟังรายงานการบริหารจัดการน้ำของจังหวัดอุบลราชธานี ก่อนเดินทางไปตรวจเยี่ยมการบรรเทาสาธารณภัยและการฟื้นฟูผู้ประสบภัยในพื้นที่ จังหวัดอุบลราชธานี ณ ศาลาประชาวาริน พร้อมเยี่ยมให้กำลังใจและมอบถุงยังชีพให้แก่ผู้ประสบภัย จำนวน 78 ครัวเรือน ก่อนเดินทางกลับกรุงเทพฯ
“นายกรัฐมนตรีลงพื้นที่ทุกครั้งเพื่อดูแลความเดือดร้อนของพี่น้องประชาชนเป็นหลัก รวมทั้งจะได้ติดตามทั้งการต้องรับมือกับทั้งสถานการณ์โควิด -19 และสถานการณ์น้ำท่วมที่เกิดขึ้นในหลายพื้นที่ขณะนี้ ที่ผ่านมาได้มีการลงพื้นที่อย่างต่อเนื่องไปแล้วทั้งหมด 8 จังหวัด อาทิ จังหวัดสมุทรปราการ ชลบุรี เพชรบุรี ชัยนาท สุโขทัย ชัยภูมิ นนทบุรี นครศรีธรรมราช และในวันพรุ่งนี้ (15 ต.ค. 64) จะนำคณะเดินทางลงพื้นที่จังหวัดอุบลราชธานี ซึ่งจะเป็นหนึ่งในพื้นที่ที่ได้รับผลกระทบจากพายุโซนร้อนคมปาซุ เพื่อติดตามเตรียมแผนป้องกันและมาตรการต่าง ๆ สำหรับสถานการณ์น้ำท่วมในจังหวัดจันทบุรี นายกรัฐมนตรีกำชับให้ส่วนราชการในพื้นที่เร่งให้ความช่วยเหลือ อพยพประชาชนในพื้นที่ โดยหากขาดเหลือสิ่งใดให้ทางจังหวัดประสานแจ้งส่วนกลางเข้ามาทันที” นายธนกร กล่าว
.......................
วันศุกร์ที่ 26 สิงหาคม 2565
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พระราชทานพระราชวโรกาสให้คณะผู้บริหารกระทรวงอุตสาหกรรม เข้าเฝ้าทูลเกล้าฯ ถวายเงิน ถวายเงินบำรุงสภากาชาดไทย
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พระราชทานพระราชวโรกาสให้คณะผู้บริหารกระทรวงอุตสาหกรรม เข้าเฝ้าทูลเกล้าฯ ถวายเงิน ถวายเงินบำรุงสภากาชาดไทย
วันนี้ (26 สิงหาคม 2565) เวลา 09.00 น. สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พระราชทานพระราชวโรกาสให้นายกอบชัย สังสิทธิสวัสดิ์ ปลัดกระทรวงอุตสาหกรรมพร้อมด้วยคณะผู้บริหารกระทรวงอุตสาหกรรม เข้าเฝ้าทูลเกล้าฯ ถวายเงิน จำนวน 10,000,000 บาท เพื่อบำรุงสภากาชาดไทย สมทบทุนเงินทุนฉุกเฉินเพื่อช่วยเหลือผู้ประสบภัยภิบัติสภากาชาดไทย ณ วังสระปทุม กรุงเทพฯ